- Κλασική συνοικία για δικηγόρους. - Ναι.
Θα 'θελα να πιστεύω πως έχουμε εξελιχθεί.
- Ξέρεις το Becky's Diner στην 8η; - Ωραίο μέρος.
Έκλεισε. Το κάνουν ρουχάδικο.
Σε μισώ που μου το 'πες!
Όντως, οι καιροί είναι σκοτεινοί.
Αυτή η νοσταλγικότητα του Χελς Κίτσεν φθίνει μαζί σας.
Το βλέπετε, έτσι;
Δεν είναι νοσταλγικότητα. Σεβασμός στο παρελθόν, κι ελπίδα για το μέλλον.
Πήγες σε άλλο επίπεδο τη σαχλότητα της τελικής αγόρευσης.
Το παράκανα;
Δυσκολεύομαι να το χωνέψω ότι αποσύρεται ο Τσέρι.
Βγαίνουν στη σύνταξη, αποχωρούν.
Το 30% των αστυνομικών τα τελευταία δύο χρόνια.
Είναι πραγματικό το νούμερο;
Όλα τα νούμερά μου είναι πραγματικά.
Δεν αντιλέγω.
Παρ' όλα αυτά, η πόλη βρίσκει άλλους τρόπους για να προστατευτεί.
Μπορούμε να την κάνουμε από δω.
- Οι δυο μας; - Ναι.
Καλό ακούγεται, αν και παραβιάζει κατάφωρα τον κώδικα φιλίας.
Τον κώδικα φιλίας... Όλο τον ξεχνάω αυτόν.
- "Ουδείς υπεράνω του Νόμου". - Όχι.
Πόσο μάλλον εσύ, δις Πέιτζ.
Πες μου ότι θα κάνεις κάτι που θα 'χει νόημα.
Ας πούμε, θα γυρίσεις τον κόσμο, θα ζήσεις περιπέτειες.
Σκέφτομαι να ανακαινίσω ένα αγροτόσπιτο στα βόρεια.
Έστω.
Πες μου ευθέως, γιατί παραιτείσαι;
Δεν το καταλαβαίνεις; Βγαίνω στη σύνταξη.
Τα παρατάς, και το ξέρεις.
Έμαθα πως ήσουν σε μεγάλο δικηγορικό γραφείο.
Ήμουν.
Στο Χόγκαρθ, Τσάο & Μπένοβιτς.
Το σκέφτομαι για όταν φύγω από την Εισαγγελία.
Φιλοδοξία. Μ' αρέσει.
Και γιατί ξέπεσες σε συνοικιακό;
Χριστέ μου. Θύμισέ μου να σε αποφύγω σε ανάκριση μαρτύρων.
Δεν μου απάντησες.
Είμαι σε συνοικιακό γραφείο γιατί είναι αυθεντικό.
Εκεί συμπαθώ τα άτομα που εκπροσωπώ.
Τόση εμπειρία χάνεται από τους δρόμους.
Θα σου λείψουν όλα αυτά.
Λες; Ντερντέβιλ, Γουάιτ Τάιγκερ.
Ο ΓΟΥΑΪΤ ΤΑΪΓΚΕΡ ΠΙΑΝΕΙ ΛΗΣΤΗ
Αυτοί είναι το μέλλον. Εμείς, κειμήλια.
Άσε την κλάψα του δεινόσαυρου.
Εμείς είμαστε τα όργανα της τάξης.
Τρώμε μηνύσεις, ενώ εκείνοι παίρνουν τα εύσημα.
Κατά τη γνώμη μου, οι αυτόκλητοι τιμωροί μάς μοιάζουν.
Κάποιοι είναι αξιοπρεπείς κι αξίζουν χειροκρότημα,
ενώ άλλοι απλώς βλαμμένοι επιδειξίες δύναμης.
Δεν έχεις άδικο ως προς αυτό, ντετέκτιβ Κιμ.
Τα επόμενα ποτά δικά μου. Τζόσι!
Κράτα τα λεφτά σου. Απόψε είναι η βραδιά σου. Κερασμένα.
Για τον Τσέρι!
Να 'σαι στον παράδεισο ήδη κάνα μισάωρο πριν μυριστεί ο διάβολος πως τα κακάρωσες!
Κι ο Χαζός Μπένι;
Θεέ μου. Έμαθες γι' αυτό;
Όλοι το έμαθαν.
Ο τύπος κλέβει τελωνειακή αποθήκη,
τον πιάνουν οι κάμερες, και μετά λέει στους μπάτσους
ότι βρήκε 20 κιβώτια Lafite Rothschild στον υπόγειο;
Ο Μπένι είναι περίπτωση.
Ο Μπένι είναι βλάκας.
Θα τη γλιτώσει, ξέρεις.
Πολλή σιγουριά έχεις.
Πώς θα το παίξεις;
Δεν πρόκειται ν' ανοίξω τα χαρτιά μου, ευχαριστώ πολύ.
Πενήντα δολάρια στοίχημα ότι θα σε ψαρέψω τελικά.
Με τίποτα.
Η Τζόσι φυλάει ένα μπουκάλι O'Melveny's 20 ετών πίσω απ' το μπαρ.
- Αλήθεια; - Αλήθεια.
- Γεια μας. - Γεια μας.
Θεέ μου, το έκανε.
Τι; Ο Φόγκι;
- Ναι. - Όχι!
Η Κίρστεν ΜακΝτάφι θα τον κάνει μια χαψιά.
Πώς τολμάς;
Μην υποτιμάς τον Φόγκι μας.
Την Κίρστεν δεν υποτιμώ.
Μαλακώνεις όταν γίνεσαι συνήγορος υπεράσπισης.
Έμαθα κινήσεις νίντζα δουλεύονται στη Ν, Μ και Π.
- Αμάν. - Τι;
Αποκαλεί την εταιρεία "Ν, Μ και Π".
Όχι! Φόγκι!
Πάμε να τον σώσουμε;
Να τον σώσουμε; Όχι. Μακάρι να 'χαμε ποπκόρν.
Με συγχωρείς.
Πάμε στο Sunglasses Hut.
Τι θα 'λεγες για καινούρια γυαλιά;
- Γιατί, τι έχουν αυτά; - Είναι λίγο...
Λίγο παλιομοδίτικα.
- Αλήθεια; - Ναι.
Εγώ...
Τι είν' αυτά που λες; Τι;
Μπένι. Μίλα πιο αργά.
Δεν καταλαβαίνω... Τι;
Απλώς... Όχι, απλώς μη φύγεις.
Είμαι κυριολεκτικά στη διπλανή γωνία. Θα είμαι εκεί σε πέντε.
Δεν ακούς τι σου λέω. Κάποιος είναι κάτω.
Μπένι...
Κάτι δεν πάει καλά.
Με κυνηγάνε.
Απλώς, ηρέμησε.
- Μη μου λες να ηρεμήσω! - Φόγκι, τι τρέχει;
Ο Μπένι είναι.
Μετά την ιστορία στο Ρεντ Χουκ,
είπε ότι τον απειλούσαν, γι' αυτό τον καταχώνιασα.
Τον "καταχώνιασες";
Πώς καταχωνιάζεις κάποιον;
Στο διαμέρισμά μου είναι. Εδώ παρακάτω.
Σοβαρά, Φόγκι. Τους ακούω.
Το κτίριο είναι ασφαλές, Μπένι. Δεν κινδυνεύεις.
Κάνει σαν παλαβός. Θα μαστούρωσε.
Δεν ακούγεται μαστουρωμένος. Γιατί δεν μου είπες για τις απειλές;
Θεώρησα πως ο Μπένι κάνει τα δικά του.
Όχι!
Μη φύγεις.
Ματ...
Μείνε εδώ και μίλα του.
Συγγνώμη. Μάλλον δεν ήθελα να σου δώσω αφορμή.
Μπένι! Τι συμβαίνει; Είσαι καλά;
Φόγκι, ήθελε να μάθει πού είσαι.
Συγγνώμη.
Τι; Ποιος;
Έλα, Μπένι!
Έλα, Μπένι.
Μπένι;
Δεν ξέρω τι εννοεί. Είπε ότι κάποιος έψαχνε...
Φόγκι!
Γεια σου, Κάρεν.
Κάτω!
Έρχονται όπου να 'ναι. Από λεπτό σε λεπτό.
Πάμε!
Κοίτα με, Φόγκι.
Μη σταματάς να με κοιτάς, εντάξει;
- Θα φέρουμε βοήθεια. - Είσαι καλά;
Απλώς μείνε ξύπνιος. Όχι, έλα.
Έπεσαν πυροβολισμοί στο μπαρ Josie's.
Πυροβολισμοί στο μπαρ Josie's.
Όχι, σε παρακαλώ. Φόγκι, κοίτα με!
Εσείς, εμπρός. Φύγετε από δω.
Βγείτε έξω. Από δω. Μην αργείτε!
Είσαι εντάξει;
Ας μείνουμε εδώ. Γαμώτο! Τι κάνουμε;
Πρόσεχε.
Όχι! Έλα, Φόγκι. Έρχονται από λεπτό σε λεπτό, εντάξει;
Μείνε ξύπνιος μέχρι να...
Γαμώτο!
Βοήθεια, Τσέρι!
Πάρε τον κόσμο από δω!
Κάλεσε την αστυνομία!
Κάτι συμβαίνει κάτω...
Θεέ μου!
Έλα! Σε παρακαλώ!
Θεέ μου!
Φτάνουν από λεπτό σε λεπτό, εντάξει;
Απλώς μείνε...
Εκεί πάνω! Στην ταράτσα!
Φόγκι, όχι! Έλα, σε παρακαλώ!
Κάντε στην άκρη!
Φόγκι, έλα! Σε παρακαλώ!
Φόγκι, κοίτα με. Συνέχισε να με κοιτάζεις.
Μη φοβάσαι. Μείνε ξύπνιος.
Φόγκι, έλα.
Όχι, έλα. Θεέ μου.
Όχι...
Χριστέ μου!
Έλα, Φόγκι! Όχι, σε παρακαλώ!
Φόγκι!
Γιατί;
Θεέ μου, σε παρακαλώ!
Δεν μπορώ... Φόγκι, εγώ...
Θεέ μου! Δεν μπορώ...
Θεέ μου, σε παρακαλώ!
Ματ;
ΒΑΣΙΣΜΕΝΟ ΣΤΑ ΚΟΜΙΚ ΤΗΣ MARVEL
ΕΝΑΝ ΧΡΟΝΟ ΑΡΓΟΤΕΡΑ
Οι εκλογές έχουν πάρει φωτιά, καθώς συμμετέχουν 15 υποψήφιοι,
μεταξύ των οποίων δύο πρώην δημοτικοί σύμβουλοι κι ένας κωμικός σταντ-απ.
Στο σχόλιό του,
ο κυβερνήτης δήλωσε απλά "Το σύστημα είναι σάπιο".
Αν μετακινείστε στην πόλη με ποδήλατο,
ενδέχεται να δικαιούστε μεγάλη επιστροφή φόρου τον Απρίλιο.
Το μέτρο θα περάσει από το δημοτικό συμβούλιο αυτόν τον μήνα.
Αν έχετε δει γκράφιτι στην πόλη, δεν είστε οι μόνοι.
Πολύχρωμες προκλητικές τοιχογραφίες κάνουν την εμφάνισή τους
σε όλη την πόλη σχεδόν κάθε βράδυ...
Στη Μνήμη του ΦΡΑΝΚΛΙΝ "Φόγκι" ΝΕΛΣΟΝ
Για να περάσεις την 39η, πληρώνεις διόδια.
- Έγινες γέφυρα τώρα; - Ό,τι πεις. Διόδια, τέλη, φόρο,
για να διασχίσεις το πάρκο Σάνσετ, πληρώνεις.
Όχι προς το Ρεντ Χουκ.
- Το Ρεντ Χουκ εξαιρείται. - Από πότε;
Από πριν αρχίσεις να φοράς αυτήν τη γελοία φόρμα.
Τι λες;
Χαλάρωσε, μεγάλε.
Άντε.
Κόφτε το κι οι δυο σας.
Μην τσακώνεστε για πενταροδεκάρες,
ενώ πρόκειται να βγάλετε εκατομμύρια.
Το Ρεντ Χουκ εξαιρείται από φόρους, διόδια κι άλλες πληρωμές.
Το γνωρίζεις, Λούκα.
Ναι, κυρία Φισκ.
Πάρε μια ανάσα και χαλάρωσε.
Και, Βίκτορ, μην είσαι αγενής
προς όσους κάθονται σε τούτο το τραπέζι.
Αντιληπτό.
Η σωρευτική απόδοση της επένδυσης αυτόν τον μήνα είναι 7,73 εκ. δολάρια.
Θα σας διανεμηθούν σήμερα μέσω των συνηθισμένων εμβασμάτων.
Το 10% των λειτουργικών κερδών σας πρέπει να μου καταβληθεί ως τα μεσάνυχτα.
Θα προτιμούσα με έμβασμα, αλλά αν προτιμάτε μετρητά,
μπορούμε να το ρυθμίσουμε.
Βανέσα.
Έφυγες από το κρεβάτι, δίπλα στο οποίο καθόμουν επί μήνες όσο ανάρρωνες.
Και για ποιον λόγο;
Και τώρα έρχεσαι εδώ και τερματίζεις μια συνάντηση με τις Πέντε Οικογένειες...
στεκόμενος απλώς στην είσοδο.
Τους είχες υπό έλεγχο. Σε σέβονται.
Σέβονται τα λεφτά που τους βγάζω.
Η προστασία φέρνει φόβο. Το κέρδος γεννά εμπιστοσύνη.
Εμπιστοσύνη, ναι. Μάλιστα.
Για πόσον καιρό γύρισες;
Για όσο με θέλεις, Βανέσα.
Έσπασα. Διαλύθηκα.
Επί μήνες, προσπαθούσα...
να ενώσω τα κομμάτια μου.
Και με το που το έκανα, δύο πράγματα έλαμψαν μέσα μου.
Φάροι για το παρελθόν μου και για το μέλλον μας.
Το πρώτο ήταν...
η αιώνια αγάπη μου για σένα.
Και το δεύτερο;
Τι θα μπορούσαμε να κάνουμε για την πόλη.
Θα έπρεπε να απομακρυνθώ.
Όλες μου οι παλιές δραστηριότητες θα έπρεπε να φαίνονται νομότυπες.
Όσο έλειπες,
έκανα αυτήν την επιχείρηση άτρωτη.
Ναι. Ωραία.
Σωστά.
Να μην υπάρχει γκρίζα ζώνη.
Με ενημέρωσαν ότι συγκέντρωσα τις 25.000 υπογραφές.
Ήρθε ο καιρός.
ΤΟ ΡΕΠΟΡΤΑΖ ΤΗΣ μπι μπι
Λήψη δύο.
Με συγχωρείτε. Έχετε ένα...
Γεια, με συγχωρείτε.
- Με λένε Μπι Μπι Γιούρικ. - Γεια.
Να σας κάνω μερικές ερωτήσεις για την εγκληματικότητα;
Εντάξει, λέγε.
Αισθάνεστε ασφαλής στους δρόμους;
Ο Ντερντέβιλ έχει πολύ καιρό να εμφανιστεί.
Το έγκλημα έχει ξεφύγει εδώ.
Δεν μπορείς να ξεπορτίσεις.
Φοβάσαι μη σε ληστέψουν.
Τον θέλουμε πίσω.
Εφετείο
ΜΕΡΝΤΟΚ & ΜακΝΤΑΦΙ
Απίστευτο. Ήρθες πριν από μένα.
Ναι, έφτιαξα και καφέ.
Ήθελα να πετύχω μόνο σου. Να δω πώς είσαι πριν το αυριανό.
Ευχαριστώ. Ναι, καλά είμαι.
Κλασική ατάκα όσων δεν είναι καλά.
- Όχι, ειλικρινά, είμαι εντάξει. - Εντάξει.
Η κατάθεσή σου στο κατηγορητήριο
μπορεί να προκαλέσει πολύ θυμό και πόνο.
- Το πράγμα μπορεί να ξεφύγει. - Το ξέρω.
Είχες νέα της;
Όχι, δεν είχα.
Στον κατάλληλο χρόνο...
Ξέρω τι προσπαθείς να κάνεις και το εκτιμώ. Ευχαριστώ.
Όπως ξέρετε, έχω βρεθεί σ' αυτήν την αίθουσα πολλάκις.
Κάνοντας αγορεύσεις, καλώντας μάρτυρες
και υπερασπιζόμενος τους αθώους όσο καλύτερα μπορώ.
Καθήμενος εδώ, στην άλλη πλευρά του δικαστηρίου,
φοβάμαι πως σήμερα δεν θα αποδοθεί δικαιοσύνη.
Κι αυτό γιατί, όποια ποινή κι αν επιβληθεί,
ο Φόγκι Νέλσον, μόνο η μητέρα του τον έλεγε Φράνκλιν,
θα παραμείνει νεκρός.
Δεν θα αποδοθεί γιατί...
Με συγχωρείτε, κυρία δικαστή.
Δεν θα αποδοθεί, γιατί δεν πρόκειται να τον ξαναδώ.
Εμείς δεν θα ξαναδούμε τον Φόγκι σήμερα.
Ούτε αύριο. Ούτε ποτέ.
Γιατί ο φίλος μου είναι νεκρός.
Τον σκότωσε ένα βίαιο και διαταραγμένο άτομο.
Ένας μνησίκακος ιδιότυπος δολοφόνος
που 'χε βάλει σκοπό να φονεύσει τους εχθρούς του.
Όμως, εν τη απουσία της δικαιοσύνης, μπορείτε να τιμωρήσετε αυτό το άτομο.
Και σας προτρέπω να το κάνετε στον υπέρτατο βαθμό που επιτρέπει ο Νόμος.
Γιατί αυτή η τιμωρία
θα είναι ό,τι πιο κοντινό για μας προς τη δικαιοσύνη.
Σας ευχαριστώ.
Ευχαριστώ, κύριε Μέρντοκ.
Κύριε Ποϊντέξτερ,
έχετε το δικαίωμα να απαντήσετε, αν θέλετε, πριν σας απαγγελθεί η ποινή.
Δεν έχω κάτι να πω, κυρία δικαστή.
Δεν με εκπλήσσει η αντίδρασή σας.
Δεν δείξατε κανένα έλεος εκείνο το βράδυ στο Χελς Κίτσεν,
ούτε μεταμέλεια έκτοτε.
Το δικαστήριο είναι υποχρεωμένο να απαντήσει τοιουτοτρόπως.
Μπέντζαμιν Λέοναρντ Ποϊντέξτερ,
καταδικάζεσαι για έντεκα ανθρωποκτονίες εκ προθέσεως.
Σύμφωνα με τη νομοθεσία της Νέας Υόρκης,
καταδικάζεσαι σε ισόβια χωρίς το δικαίωμα αναστολής
για κάθε παράπτωμα, και η ποινή θα εκτιθεί διαδοχικά.
Σκέφτηκα να ξεγλιστρήσω, αλλά είπα...
όχι σήμερα.
Πώς είσαι;
Καλά.
Είναι ωραίο το Σαν Φρανσίσκο.
Αλλιώτικο από τη Νέα Υόρκη, αλλά όχι πολύ.
Θες να πάμε κάπου;
Να πιούμε έναν καφέ;
Δεν νομίζω, Ματ. Δεν θα το ήθελα.
Είναι αστείο, γιατί ξέρω πως λες ψέματα.
Αλλά σε ποιον; Σ' εμένα ή στον εαυτό σου;
Πες μου, Κάρεν, ποια είναι η θέση μου εδώ;
Τι να κάνω για να μιλήσουμε;
- Σου τηλεφωνούσα, άφησα μηνύματα... - Δίκιο έχεις.
- Τι θες, λοιπόν; - Ήμουν απασχολημένη.
- Μη μου λες τέτοια. - Πέθανε κι ο δικός μου φίλος, Ματ.
Μετά έχασα κι εσένα. Δεν μου μιλούσες για βδομάδες.
- Μία κρύο, μία ζέστη... - Ήθελα χρόνο, Κάρεν.
- Τι περίμενες... - Εντάξει, αυτό τώρα δεν μ' αρέσει.
Ήρθα για τον Φόγκι και...
Ήρθα να πω ότι λυπάμαι που έληξε
και που δεν τηλεφώνησα.
Αλλά χαίρομαι πολύ που τα πας τόσο καλά.
Τι;
Ωραία, ευχαριστώ.
Αρνούμαι να πιστέψω ότι μια τραγωδία κατέστρεψε τα πάντα.
Κι όμως.
Τι θα κάνεις για τον Ντερντέβιλ;
Υποσχέθηκα στον εαυτό μου να εναποθέσω στο σύστημα το θέμα.
Εξ ολοκλήρου.
Άλλωστε, έπαψα να είμαι αυτός.
Κι ούτε πρόκειται να ξαναγίνω.
Πιστεύεις ότι αυτό θα βοηθήσει;
Δεν ξέρω.
Χειρότερα δεν θα το κάνει.
Όχι, Κάρεν, σε παρακαλώ. Δεν μπορείς να μείνεις άλλα πέντε λεπτά;
Βρήκα αυτό στο Josie's. Σκέφτηκα πως θα το 'θελες.
Να προσέχεις, Ματ.
Καλησπέρα, Νέα Υόρκη. Με λένε Γουίλσον Φισκ.
...αλλά την έχω δει να διολισθαίνει στο χάος και την ανομία.
Αυτόκλητοι τιμωροί να δρουν ανεξέλεγκτα.
Καλοί αστυνομικοί να φοβούνται.
Κακοί αστυνομικοί να αδιαφορούν.
Η πόλη, οι δρόμοι
δεν είναι πλέον ασφαλείς για τον κοσμάκη.
Απόψε, δεσμεύομαι να διορθώσω το σύστημα, να διορθώσω την πόλη μας.
Απόψε, υποβάλλω την υποψηφιότητά μου για δήμαρχος της Νέας Υόρκης.
Παραμένεις πίσω από τον Ρότζερ Κρέσνα και την Νταϊάνα Μοντόγια. Αναμενόμενο.
Το μήνυμά σας πρέπει να γίνει πιο ξεκάθαρο για το ντιμπέιτ.
Το μήνυμά μου είναι σαφές.
Αν οι μετρήσεις είναι τόσο καλές όσο λες,
ούτε ο κύριος Φισκ, ούτε η υποψηφιότητά του θέλει... ξεκαθάρισμα.
Κύριε, κάνω αυτήν τη δουλειά πολύ καιρό.
Κι αντιλαμβάνομαι ότι κάποιες από τις ιδέες σας,
όπως και το προσωπικό σας, είναι ευχάριστα αντισυμβατικές,
μα είστε ένας άγνωστος υποψήφιος...
Συγγνώμη. Έχει δίκιο αυτός.
Παρακολουθώ τα μέσα κοινωνικής δικτύωσης, κι όλοι μιλούν για σας.
Ως και Το Ρεπορτάζ της Μπι Μπι.
Σκίζετε, κύριε.
Πολλή συμμετοχή, πολύ βάθος, πολλή έκταση, ο κόσμος ανταλλάσσει μιμίδια.
Το σύνθημα "Θα το φτιάξει ο Φισκ" έχει μεγάλη απήχηση.
Ας μην αλλάξουμε τίποτα.
Θέλω απλώς να πω ότι λαχταρώ να σας δω να φτάνετε στην κορυφή.
Για να επανέλθουμε στα θέματά μας...
Πώς σε λένε, παιδί μου;
Ντάνιελ. Ντάνιελ Μπλέικ.
Ντάνιελ.
Μ' εντυπωσιάζει ο ενθουσιασμός σου.
Πες μου, ως νεαρός που ζει σ' αυτήν την πόλη,
γιατί θα με ψήφιζες;
Στα ίσια; Επειδή μιλάτε με έργα.
Όπως τα καταφέρατε για σας,
έτσι θα τα καταφέρετε και για την πόλη.
Θέλω να πω, "δήμαρχος Φισκ";
Ό,τι πιο κουλ στον πλανήτη.
Πού τον βρήκες, Σίλα;
Μάζεψε 2.000 υπογραφές για μας. Και παίρνει λίγα, κύριε.
Ναι.
Συγγνώμη.
Λαχταρώ.
Έχεις δουλειά;
Τσεκάρω λίγο την υπόθεση του Μάντισον.
Ο δικός σου μπορεί να είναι στόκος.
Δεν είναι "δικός μου". Κι ο Μάντισον είναι φραγκάτος, γι' αυτό τον λέμε "ιδιόρρυθμο".
Μην ξεχάσεις τη συνάντηση με την πελάτισσα.
Θα πήγαινα εγώ, αλλά έχω την ένορκη κατάθεση.
Ναι, σωστά. Θύμισέ μου.
Χέδερ Γκλεν. Γιατρός στην Τραϊμπέκα.
Σωστά. Ιατρική αμέλεια;
Δεν τα είπαμε τόσο. Δες την και πες μου αν την αναλαμβάνουμε.
- Εντάξει. - Ωραία. 3:30. Manhattanville Coffee.
Οι φίλοι μας είναι βλάκες. Οπότε, ναι, ο Φισκ έχει κάτι αλλιώτικο.
Δεν έχω ψηφίσει για δήμαρχο ποτέ ως τώρα.
Ούτ' εγώ. Θα δεις το ντιμπέιτ, λοιπόν, απόψε;
Εννοείτε πως θα το δω. Τουλάχιστον ο Φισκ έχει ενδιαφέρον.
Θα ταρακουνήσει τα πράγματα.
Γιατί να τον ψηφίσει ο κόσμος; Είναι απατεώνας.
Ξέχνα το.
- Θα καθαρίσουμε τους δρόμους. - Ο Φισκ δεν φοβάται.
- Ο Ματ Μέρντοκ; - Δρ Γκλεν, γεια σας. Χαίρω πολύ.
Η Κίρστεν δεν μπορούσε να έρθει, αλλά σας αφήνει σε καλά χέρια.
Δεν συνηθίζω να συναντιέμαι σε καφετέριες σαν αυτή,
- αλλά ό,τι πει η Κίρστεν. - Σωστά.
Χαίρομαι που μας έφερε σε επαφή. Γνωριζόμαστε από παλιά.
- Αλήθεια; - Ναι.
Ήμουν σύμβουλος σε κάποιες υποθέσεις της
όταν εργαζόταν στην Εισαγγελία.
Δεν μου το ανέφερε.
Ναι, είχαμε έρθει αντιμέτωποι ορισμένες φορές.
Πλέον, από αντίπαλοι, γίναμε συνεργάτες.
Για να μη χασομεράμε, θα ρωτήσω ευθέως:
για ποιο θέμα χρειάζεστε εκπροσώπηση;
Ορίστε;
Τι μπορεί να κάνει για σας το γραφείο μας;
Μπερδεύτηκα λιγάκι.
Ήμουν έτοιμη να σας ρωτήσω τι προσδοκάτε από την ψυχοθεραπεία.
- Τι; - Η Κίρστεν είπε ότι...
ψάχνετε θεραπεύτρια.
Κι εμένα ότι ψάχνετε δικηγόρο.
Κλασική Κίρστεν.
Δεν το πιστεύω αυτό που έκανε.
- Πλάκα έχει. - Τζάμπα έχασα τον χρόνο μου.
Κι εγώ τον δικό μου.
Αυτό θέλω να πω. Είναι εκνευριστικό, ναι.
Ναι, πολύ εκνευριστικό.
Να φέρω ένα πλαστικό ποτήρι για να βάλεις τον καφέ σου;
Όχι, δεν πειράζει.
Δεν ήθελα να φανώ αγενής. Απλώς ξαφνιάστηκα μ' αυτό που έκανε.
Ξέρει ότι δεν βγαίνω με δικηγόρους.
Αλήθεια;
Ναι, δουλεύετε ατελείωτα και λογομαχείτε για τα πάντα.
Μάλιστα. Θα έλεγα πως είναι μια αυθαίρετη γενίκευση, αλλά...
Είδες τι εννοώ;
Εντάξει. Σε παρακαλώ, Χέδερ.
Με συγχωρείς. Κάθισε, παρακαλώ. Ζητώ συγγνώμη.
Είχα δύσκολη βδομάδα. Αν και την Κίρστεν θα τη σκοτώσω σίγουρα.
Κάν' το, σε παρακαλώ. Και για τους δυο μας.
Είσαι από το Κουίνς, λοιπόν;
Πού το κατάλαβες;
Από την προφορά σου.
Δεν την παλεύω.
Φαίνεται. Προσπαθείς να κοντύνεις τα "α" και τα "ο",
παρ' όλα αυτά, σου βγαίνει.
Διακριτικά, αλλά φαίνεται. Μη ανησυχείς. Το 'χουμε οι τυφλοί.
Αυτό είναι... Ουάου.
- Από πού είσαι εσύ; - 37η και 8η.
Χελς Κίτσεν. Ζόρικο αντράκι, ε;
Με τίποτα.
Έχεις πάει στο Κίτσεν πρόσφατα;
Στο Κουίνς είναι ζόρικα.
Έχεις πάει στο Κουίνς πρόσφατα;
Ναι, μόνο για το Sal, Kris & Charlie's.
Ο δικηγόρος απ' το Κίτσεν ξέρει από σάντουιτς.
- Σε ποιο σχολείο πήγαινες; - Στο Εξέβιερ.
Γεια.
Λοιπόν;
Δεν είν' αστείο.
Είναι ανάρμοστο, ανήθικο και κριπουλιάρικο, για να 'μαι ειλικρινής.
Και πώς πήγε;
- Είσαι παράφρων. - Όχι, είμαι φίλη σου.
Και θα χρειαζόσουν λίγο μπαλαμούτι, αν με πιάνεις. Το ίδιο κι αυτή.
Όχι, δεν σε πιάνω. Και πήγε χάλια.
- Ψέματα! - Καθόλου.
Μα τον Θεό, διαβάζω την αύρα στους ανθρώπους.
- Με τίποτα. - Πότε θα την ξαναδείς;
Δεν θα το συζητήσω μαζί σου.
Ματ, σοβαρά τώρα, το 'χεις ανάγκη. Καιρός είναι.
- Τι... - Μην τα κάνεις θάλασσα.
- Δεν έχω χρόνο. - Είν' εδώ ο Τσέρι, στην αίθουσα συσκέψεων.
- Θα μου πεις... - Τώρα;
Θα μου πεις γιατί κάλεσες εδώ το τσιράκι σου;
Δεν είναι τσιράκι. Ερευνητής μου είναι.
- Ό,τι πεις. - Απλώς θέλω να τσεκάρω κάτι.
Μακριά από τα προσωπικά μου.
Αυτό ξέχνα το.
Καλά, στείλε μου το νούμερό της.
Για να της απολογηθώ για την ανάρμοστη συμπεριφορά σου.
Ναι.
- Γεια. Ευχαριστώ που ήρθες. - Γεια.
Θα το έκανα και χωρίς να μου το ζητήσεις.
Μίλησα με πολύ κόσμο.
Οι μισοί αστυνομικοί μισούν τον Φισκ. Οι άλλοι μισοί
θα έπεφταν στον γκρεμό για χάρη του.
- Κι η καμπάνια του; - Ούτε μια παρατυπία.
Κάθε δολάριο είναι δηλωμένο, κάθε πηγή εσόδων... Όλα πεντακάθαρα.
Μπήκε αργά στην κούρσα με μπόλικο παραδάκι, κι αυτό του βγαίνει.
Λένε πως η γυναίκα του είναι...
γκουρού των επενδύσεων.
Αν δεν είχα προσωπική άποψη, αν δεν τον ήξερα καλύτερα,
θα μου φαινόταν έντιμος.
Ότι θέλει πραγματικά να κάνει κάτι για την πόλη.
Άκου για ποιον μιλάς. Ο τύπος κάνει λιώμα...
Λες να μην το ξέρω; Το γνωρίζω.
Αν τον εκλέξουν οι πολίτες,
μάλλον η πόλη θ' αποκτήσει τον δήμαρχο που της αξίζει.
Πολύ κυνικό αυτό που λες, Ματ.
Ή ίσως επιτέλους έβαλα μυαλό.
Θες να συνεχίσω το ψάξιμο;
Όχι, άσ' το. Δεν είναι δική μας δουλειά.
Θα μπορούσες, ίσως...
Όχι, ξέχνα το.
Ευχαριστώ.
Κλακέτα.
ΤΟ ΡΕΠΟΡΤΑΖ ΤΗΣ μπι μπι
Με συγχωρείτε. Κάνω ρεπορτάζ.
- Θα ψηφίζατε τον Γουίλσον Φισκ; - Είναι κτήνος.
Τέτοια άτομα βγάζουν τον χειρότερο εαυτό και στους άλλους.
Πολιτικοί, εγκληματίες... Ίδια φάρα είναι.
Το συζητάμε κιόλας; Έκανε θρύψαλα το κεφάλι κάποιου.
Φημολογείται ότι το έκανε θρύψαλα. Δεν το έχω δει ο ίδιος.
Πάει περίπου ένας χρόνος
από τότε που ένας αυτόκλητος τιμωρός σκότωσε τους αστυνομικούς στο μπαρ.
Κι εγώ έχω πέσει θύμα της βίας ενός τιμωρού.
ΝΤΙΜΠΕΪΤ ΓΙΑ ΤΗ ΔΗΜΑΡΧΙΑ
Και σας διαβεβαιώ πως δεν χωράει αντίλογος στο να σε πυροβολεί κανείς.
Σ' αυτό συμφωνώ απολύτως με τον κύριο Φισκ.
Υποκρίνεσαι, Κρέσνα.
Προτείνεις την καταγραφή των αυτόκλητων τιμωρών.
Σαν να κάνεις μια λίστα με μορφές καρκίνου.
Εγώ προτείνω θεραπεία.
- Κάντε πίσω. Ανοίξτε χώρο. - Γεια σας.
- Ανοίξτε χώρο. - Καλησπέρα.
- Ευχαριστώ πολύ. - Κάντε πίσω, κύριε.
Δεν πειράζει, Μπακ.
Πάει καιρός, έτσι;
Όντως.
Αναρωτιόμουν μήπως θα μπορούσαμε να τα πούμε λίγο.
Ναι. Μετά χαράς.
Ευχαριστώ.
Ευχαριστώ που βρήκες τον χρόνο.
Το βήμα σου είναι πιο ελαφρύ.
Έχασες βάρος. Πήρες όγκο.
Δεν θα παλέψουμε, Μέρντοκ.
Όχι, δεν θα ζητούσα κάτι τέτοιο.
Οφείλω να παραδεχτώ ότι δεν είναι
τελείως δυσάρεστο που σε ξαναβλέπω.
Πέρασε πολύς καιρός.
Η ζωή κύλησε.
Έχεις παιδιά;
Όχι. Εσύ;
Όχι. Προσπάθησα να γίνω μέντορας σε ένα, αλλά...
Ήταν ό,τι πιο κοντινό.
Αυτή σε πυροβόλησε στο πρόσωπο;
Ναι. Έτσι είναι οι νεότερες γενιές, τι να κάνεις;
Παρακολουθείς τη δράση μου;
Όχι, απλώς... Πες το επαγγελματική περιέργεια.
Τι επάγγελμα να είναι αυτό;
Δικηγόρος είμαι.
Πρώτη φορά έρχομαι σ' αυτό το μαγαζί.
Μου λείπει το Becky's Diner.
Κι εμένα.
Δεν πολυπάω στο Χελς Κίτσεν τελευταία.
Ούτ' εγώ.
Απ' ό,τι φαίνεται, έχεις ανελιχθεί.
Το ίδιο κι εσύ.
Φισκ!
Ευχαριστώ.
Είσαι δημοφιλής πια.
Οι πλούσιοι, εκ φύσεως, υπηρετούν τον εαυτό τους.
Ένας δήμαρχος υπηρετεί την πόλη του.
Βλέπω ότι δεν είσαι απολύτως πεπεισμένος.
Αδίκως;
Δεδομένου ότι προσπάθησες να με σκοτώσεις αρκετές φορές.
Κι εσύ το ίδιο.
Όχι. Να σε κλείσω φυλακή, ίσως.
Να σε σκοτώσω; Ποτέ.
Άραγε συμφωνεί το σκοτεινότερο ήμισύ σου;
Έληξε ένα μέρος της ζωής μου.
Πώς μεταμορφώνει μια τραγωδία τον άνθρωπο.
Σχετικά με τον φίλο σου.
Δεν είχα ανάμειξη στον θάνατό του. Τήρησα την υπόσχεσή μου.
Και τώρα επέστρεψε ο Κίνγκπιν.
Όχι, καμία σχέση.
Όσο έλειπα...
Να...
Ας πούμε ότι ακολούθησα ένα άλλο μονοπάτι,
και στο τέλος του βρήκα έναν νέο άνθρωπο.
Τον δήμαρχο της Νέας Υόρκης.
Σύντομα.
Απάντησέ μου σ' αυτό.
Γιατί έχω την αίσθηση ότι χειραγωγείς το σύστημα;
Τα πράγματα δεν είναι καλά εκεί έξω. Το βλέπεις αυτό, έτσι;
Έτσι ήταν ανέκαθεν η Νέα Υόρκη.
Με λίγες... ανησυχητικές εξαιρέσεις.
Θα κάνω το μέλλον της Νέας Υόρκης πιο λαμπρό.
Γιατί έπαψες να είσαι αυτόκλητος τιμωρός;
- Το "τιμωρός" είναι βαριά κουβέντα. - Έκφραση της εποχής.
Σκοτώθηκε ο καλύτερός μου φίλος.
Ξεπεράστηκαν τα όρια.
Ένιωσα πως έχασα το προνόμιο.
Και παρά το καλό που έκανα,
προκαλούσα ζημιά.
Έμαθα ότι προσπάθησες να σκοτώσεις τον Μπέντζαμιν Ποϊντέξτερ εκείνο το βράδυ.
Είναι δύσκολο.
Δύσκολα αποδέχεται κανείς τη βίαιη φύση του.
Απεχθάνεται την εξουσία που ασκεί πάνω μας.
Μεγάλωσα πιστεύοντας στην αξία της χάρης.
Ότι μια θεϊκή δύναμη μπορεί να μας αγγίξει και να μας κάνει καλύτερους ανθρώπους.
Αν μου λες, λοιπόν, πως έχεις αλλάξει,
λέω "Καλά".
Αλλά να ξέρεις ότι μεγάλωσα, επίσης, πιστεύοντας στα αντίποινα.
Αν παρεκτραπείς, λοιπόν,
θα με βρεις μπροστά σου.
Αυτή η προειδοποίηση, από ποιον προέρχεται;
Τον Ματ Μέρντοκ ή...
Σου άρεσε που ήσουν στην ταράτσα με τον Ντεξ.
Αγαπάς αυτήν την αίσθηση, σωστά;
Να μη δείχνεις έλεος. Να απονέμεις δικαιοσύνη.
Μην παρεκτραπείς, και θα κάνω κι εγώ το ίδιο.
Θα γίνω δήμαρχος αυτής της πόλης.
Κι όταν συμβεί αυτό, δεν θ' ανεχτώ να τριγυρνούν άτομα με χαζές στολές.
Θα επιβληθεί η ισχύς του Νόμου.
Κι αν τολμήσεις να επιστρέψεις στην παλιά σου δράση...
θα υπάρξουν συνέπειες.
Ωραία, λοιπόν. Φαίνεται ότι καταλαβαινόμαστε.
Χαίρομαι όταν κάποιος υπερβαίνει τη φύση του.
Καλή σου τύχη, Μέρντοκ.
Καλή σας μέρα, κύριε.
Οι κάλπες άνοιξαν. Η προσέλευση των ψηφοφόρων φαίνεται αυξημένη.
Ως αναμενόμενο, είναι μεγάλη
η στήριξη στον Κρέσνα και στη Μοντόγια.
Όμως, η προσέλευση είναι αναπάντεχα υψηλή και για τον Γουίλσον...
Τα πας χάλια ως παρέα για καφέ, αλλά σκίζεις για φαγητό.
Το παραδέχομαι.
Αυτό είναι το μυστικό μου: βάζω χαμηλά τον πήχη.
Πολύ χαμηλά τον έβαλες.
Είπες στην Κίρστεν ότι θα βγαίναμε απόψε;
Δεν της έδινα την ευχαρίστηση.
Την έχω στον πάγο για να την τιμωρήσω.
Τιμωρείς τους φίλους σου;
Πολύ ισορροπημένο.
Οι ψυχικά υγιείς ξέρουν ακριβώς πότε και πώς να ξεσπάσουν.
Πίστεψέ με, επαγγελματίας είμαι.
Με το 53% των ψηφοφόρων της Νέας Υόρκης,
ο Γουίλσον Φισκ εκλέγεται 112ος δήμαρχος της πόλης.
Κέρδισε.
Κέρδισε ο Φισκ.
- Πώς το ξέρεις; - Η τηλεόραση στο μπαρ.
Καλή ακοή, θυμάσαι;
Απίστευτο.
Συγγνώμη που ρωτάω,
αλλά φαίνεται να σ' ενοχλεί πολύ. Έχετε προϊστορία;
Συναντήθηκαν αρκετές φορές οι δρόμοι μας.
Παρουσιάζεται ως σωτήρας.
Από κάτω, όμως, είναι ένα τέρας.
Ναι!
Με συγχωρείς, απλώς...
- Παραπάτησα. Είσαι εντάξει; - Ναι.
- Συγγνώμη. - Με τρόμαξες. Όλα καλά.
Συγγνώμη. Πάμε να φύγουμε από δω.
Ναι!
Ευχαριστώ.
Μια δήλωση για τα ΜΜΕ, κύριε.
Ευχαριστώ.
Ξέρω για τον Άνταμ, Βανέσα.
Μην τον σκοτώσεις.
Δεν είμαι αυτός που ήμουν.
Ορκίσου.
Ορκίζομαι.
Ο ΦΙΣΚ ΥΠΟΣΧΕΤΑΙ ΑΣΦΑΛΕΙΑ
Αγαπητοί μου συμπολίτες, μια νέα μέρα θα ανατείλει με την ψήφο σας,
μια εποχή ευμάρειας.
Και πάνω απ' όλα, με ειρήνη στους δρόμους.
Μια εποχή ελπίδας.
Φισκ! Ζήτω!
Υπόσχομαι ως δήμαρχος να φανώ αντάξιος αυτής σας της ελπίδας.
Δεν μπορείς να κουβαλάς το βάρος μιας πόλης στους ώμους σου.
Η Νέα Υόρκη θα τα βγάλει πέρα και χωρίς εσένα.
Δεν δίνει δεκάρα, ξέχασες;
Δεν μου ακούγεται ως επαγγελματική συμβουλή.
Επειδή δεν είμαι ψυχαναλύτριά σου, Ματ.
Όχι, αυτό δεν είναι σωστό.
- Τι; - Δεν δέχομαι πως είχε δίκιο η Κίρστεν.
Έχουμε πολύ δρόμο μπροστά μας. Πολλά να κάνουμε.
Αλλά θέλω να ξέρετε...
ότι απόψε...
και κάθε βράδυ...
αγαπώ τη Νέα Υόρκη.
Ο Φισκ είναι άπαιχτος!
Ναι!
Σταμάτα! Βοήθεια!
Βοήθεια!
Υποτιτλισμός: Φίλιππος Ηρακλειώτης